Ідэя такога праекту з'явілася ў 1994 годзе. "Мы, прафесіяналы, задумаліся над тым, што робіцца ў нашай краіне для прафілактыкі. У рэшце рэшт прыйшлі да высновы: людзі нават не ведаюць дакладна, што ж такое наркотыкі. Тым больш нас занепакоіў той факт, што Гродна - памежны горад, а ў Польшчы тады гіганцкімі тэмпамі пачаў распаўсюджвацца СНІД," - сказаў нарколаг Аляксандр Канаваленка. Дактары пачалі шукаць краіну, якая мела найбольшы досьвед у вырашэнні гэтых праблемаў. Аказалася, Галандыя ўжо болей за 20 год змагаецца з наркаманіяй.